  Наталья Тетерина Удмуртиысь Сарапул ёросысь Сигаево черкогуртын липем каток пуктозы. Со бордын ужась группа эскизъёсты учкиз, спортъя объектлы инты бырйиз но лэсьтӥськонлэсь дырзэ юнматӥз ни. Со сярысь  вотэсбамаз Сарапул ёрослэн тӧроез Игорь Асабин ивортӥз. Ӵектосэз элькунлэн кивалтэтэз но Сарапул ёрослэн администрациез ӵошен быдэсто. Проект Россиысь Федераци Кенешлэн ёзчиез Юрий Фёдоров кичӧлтэмен быдэстӥське, коньдонэн «Белкамнефть» компания но солэн кивалтӥсез Дмитрий Арисбеков юрттэ Игорь Асабин, Сарапул ёрослэн тӧроезКатокын 60х30 метр быдӟалаен хоккей коробка лэсьтозы. Толалтэ отчы хоккеистъёс но фигуристъёс ветлозы, нош гужем спортысь шудон амалъёсын — баскетболэн, волейболэн но мини-футболэн — вырыны луоз. Озьы ик ёрослэн кивалтӥсез пусйиз, катокез пуктонъя ӵектос туэ гудырикошкон кутсконын дась луоз.  Тегъёс: Спорт Сарапул Удмуртия лэсьтськон  